Абокс азы Донецк имҩаԥысыз Жәларбжьаратәи атурнир иалахәын Ермантәыла, Аԥсны , Аахыҵ-Уаԥстәыла, Донецки Лугански Жәлар рреспубликақәа рҟынтәи аспортсменцәа қәыԥшцәа.
"Ахәыҷқәа ибзианы рхы аадырԥшит, аҭыԥ бзиақәагьы ааныркылеит, иҟалап иҵегь рылшазҭгьы, аха амҩагьы маҷк ирцәыхьанҭахеит, ичмазаҩхазгьы ҟалеит, ус ишыҟазгьы иқәгылеит. Атурнир акәзар, акоманда ӷәӷәақәа алан, иаагозар Ермантәылантәи" - ҳәа азгәеиҭеит Ҵурҵумиа.
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.
Аԥснытәи аспортсменцәа Аинар Џьапуа, Нестор Џьанба, Алик Мельниченко актәи аҭыԥқәа ааныркылеит; Рустам Трапизониан, Ашот Джидариан, Алмас Адлеиба, Владимир Ходжикиан - аҩбатәи аҭыԥқәа.
Аспортсменцәа азыҟарҵоит Беслан Адлеиба, Олег Тарасов, Иракли Ҵурҵумиа, Едуард Депелиан.